**ИЗБОРНОМ ВЕЋУ**

**ПРАВОСЛАВНОГ БОГОСЛОВСКОГ ФАКУЛТЕТА**

**УНИВЕРЗИТЕТА У БЕОГРАДУ**

**Предмет:** Реферат Комисије за избор у звање асистента за ужу научну област: Практично богословље / Тежиште истраживања: Канонско право

Одлуком Изборног и Наставно-научног већа Православног богословског факултета Универзитета у Београду број 0104-290/14 oд 30.05.2024. године, као и Решењем о образовању Комисије број 0205-280/4 од 26.08.2024. године за припрему реферата за избор у звање асистента за ужу научну област: Практично богословље /Тежиште истраживања: Канонско право, изабрани смо у Комисију за припрему реферата о пријављеним кандидатима за избор у звање асистента за ужу научну област: Практично богословље / Тежиште истраживања: Канонско право, са пуним радним временом, на основу објављеног конкурса у публикацији „Послови“ број 1099, од 3. јула 2024. године, и на вебсајту Факултета.

Након детаљног увида у приложени конкурсни материјал, имамо част и задовољство да Изборном и Наставно-научном већу Православно богословског факултета Универзитета у Београду поднесемо следећи

**РЕФЕРАТ**

На расписани јавни конкурс, објављен 3. јула 2024. године, пријавио се један кандидат – **Младен Живанић (монашко име Јустин)**, докторанд на Богословском факултету Аристотеловог Универзитета у Солуну. Кандидат је уз пријаву приложио сву конкурсом предвиђену документацију.

1. Биографија

Младен Живанић рођен је 21. марта 1989. године у Славонској Пожеги. Основну школу “Негославци“ завршио је са одличним успехом у Негославцима 2004. године. Средњу богословску школу СПЦ “Свети Арсеније“ завршава у Сремским Карловцима 2008. године са одличним успехом. Након завршене средње богословске школе уписује основне академске студије на Православном богословском факултету Универзитета у Београду, које је са успехом окончао 2014. године (просечна оцена 9,03). Затим, по завршетку основних студија уписује мастер студије на Теолошком мастер програму Православног богословског факултета Универзитета у Београду, које завршава 2016. године са просечном оценом9,89.Године 2015. је већ успешно завршио курс новогрчког језика на Философском факултету Аристотеловог Универзитета у Солуну (приложено уверење). Докторске студије теологије започиње одмах по завршетку мастер студија на Богословском факултету Аристотеловог Универзитета у Солуну, при одсеку за Социјалну теологију и хришћанску цивилизацију. Радна тема његовог докторског рада гласи „Свештено богослужење према сведочанствима из аскетских списа до иконоборства“, чија се израда одвија под менторством професорā др Никодимоса Скретаса-Плекидаса, др Теодороса Јангуа и др Симеона Пасхалидиса (приложено уверење). Служи се енглеским и грчким језиком.

1. Наставно-педагошки рад

Кандидат не поседује искуство у наставно-педагошком раду.

1. Научно-истраживачки рад

Кандидат је аутор чланка под насловом „Рукоположење монаха у Православној Цркви према аскетским списима “ који је објављен у часопису *Теолошки погледи 3*(2023).

„Рукоположење монаха у Православној Цркви према аскетским списима“. Аутор у чланку истиче да пракса рукоположења монаха није била предмет расправе у последњим вековима, већ је узимана као датост. Међутим, у старој Цркви, појава ове праксе изазивала је расправе, првенствено унутар монашких кругова. На српском језику постоји чланак који је посвећен овој теми чији је аутор архимандрит Филарет Гранић и који пружа само преглед главних тема и расправа. У свом чланку аутор Живанић се фокусира посебно на период када се пракса рукоположења монаха први пут појавила. Он нагласак ставља на најрепрезентативније ауторе, као што је Свети Атанасије Велики, као и на најважније аргументе у корист рукоположења монаха. Аутор посебно испитује аскетску литературу кроз коју наглашава кључну улогу пустињских Отаца у Цркви тога времена, а посебно у вези са избором кандидата за клир. Чланак Младена Живанића поново отвара врата за будућа истраживања о улози монаха-подвижника у црквеном животу.

1. Стипендије

 Кандидат Младен Живанић не прима стипендију, како државних тако ни црквених институција. Самостално финансира своје школовање и стручно усавршавање.

ОСТАЛЕ АКТИВНОСТИ

 Додатне активности којима се кандидат Младен Живанић представљају синтезу академских интересовања и монашко-подвижничког искуства, али нису релевантне за процес његовог избора у звање асистента у области истраживања Практичне теологије са тежиштем истраживања у оквирима науке Канонског права.

МИШЉЕЊЕ И ПРЕДЛОГ КОМИСИЈЕ

Након детаљне анализе предложене документације, Комисија констатује да се на расписани конкурс пријавио један кандидат – **Младен Живанић**, који поседује неопходан степен стручних квалификација. Пријављени кандидат је, током периода студија теологије, показао да је реч о вредном и успешном студенту нашег Факултета, што је уосталом потврдио и на својим постдипломским студијама на Богословском факултету Аристотеловог Универзитета у Солуну. Тема његове докторске дисертације из области богослужбене теологије на основу аскетских списа као извора наБогословском факултету Аристотеловог Универзитета у Солуну, неоспорно потврђује да се кандидат у својим истраживачким прегнућима креће у оквирима истраживања Практичне теологије и канонских и богослужбених норматива у виду писаних извора, са тежиштем истраживања у оквирима Канонског права. Од посебног значаја је његова употреба енглеског и грчког језика, што кандидату омогућава употребу релевантне међународне литературе за научни рад на пољу Практичне теологије / Канонског права, са могућношћу сагледавања како западног истраживачког рада у области ове богословске науке, тако и православног светоотачког и савременог теолошкогдоприноса науци Канонског права.

Из приложене документације може се закључити да кандидат испуњава све законом предвиђене услове, као и универзитетске и факултетске прописе. Сходно свему наведеном, Комисија сматра да су испуњени сви услови за избор у звање асистента за ужу научну област Практично богословље са тежиштем истраживања Канонско право на Православном богословском факултету Универзитета у Београду.

Са поверењем и особитим поштовањем обраћамо се Изборном већу Православног богословског факултета Универзитета у Београду са предлогом да донесе одлуку о избору **Младена Живанића** у звање асистента за ужу научну област **Практично богословље** са тежиштем истраживања: **Канонско право**, са пуним радним временом на овом Факултету.

Чланови комисије:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Зоран Крстић, редовни професор Православног богословског факултета

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Растко Јовић, редовни професор Православног богословског факултета

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Зоран Деврња, ванредни професор Православног богословског факултета

 У Београду,

 05. септембра 2024. године